Diari Oficial de la Generalitat Valenciana


Sumari del DOGV 7720, del 15-02-2016 (2016/984)

Extracte de la Resolució de 3 de febrer de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 les subvencions en matèria de serveis socials especialitzats de persones majors.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7720

Data del DOGV
:   15-02-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/984


Data del document
:   03-02-2016

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 3 de febrer de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2016 les subvencions en matèria de serveis socials especialitzats de persones majors. [2016/984]  
BDNS (Identif.): 301147  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions  
http://www.pap.minhap.gob.es/bdnstrans   
  
Primer. Beneficiaris  
1. Centres: persones físiques o jurídiques privades, titulars de centres de serveis socials especialitzats de persones majors, sempre que la seua activitat no tinga ànim lucratiu i disposen d'autorització concedida a l'empara de l'article 47 de la Llei 5/1997, de 25 de juny, de la Generalitat Valenciana, per la qual es regula el Sistema de Serveis Socials en l'Àmbit de la Comunitat Valenciana, i de l'Ordre de 4 de febrer de 2005, de la Conselleria de Benestar Social.  
2. Programes: organitzacions o entitats privades sense ànim de lucre que, estiguen inscrites en el Registre General dels Titulars d'Activitats, Serveis i Centres d'Acció Social.  
3. Prestacions econòmiques individualitzades: persones majors de 60 anys, amb deficiències de caràcter motor o sensorial que els impedisquen o dificulten la seua mobilitat a través de mitjans normals.  
  
Segon. Finalitat  
1. Centres: finançar el manteniment d'estos centres.  
2. Programes: corresponents als sectors de persones majors i d'Alzheimer.  
3. Prestacions econòmiques individualitzades: eliminació de barreres arquitectòniques existents en l'habitatge propi o en l'edifici de la persona major que obstaculitzen la seua mobilitat.  
  
Tercer. Bases reguladores  
Ordre 8/2015, de 29 de desembre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions en matèria de serveis socials especialitzats de persones majors (DOCV 05.01.2016).   
  
Quart. Import  
1. Centres de serveis socials especialitzats:  
a) En les residències de tercera edat el mòdul serà de fins a 52,00 ?/persona/dia amb caràcter general i fins a 53,30 ?/persona/dia en les residències que acrediten disposar d'infermeria 24 hores.  
b) En centres de dia per a persones majors dependents, el mòdul serà de fins a 38,00 ?/persona/dia.  
2. Programes de serveis socials especialitzats: es consideraran despeses objecte de subvenció:  
a) Despeses de personal:   
1r. Les retribucions salarials, incloses les despeses de Seguretat Social.  
2n. Les despeses derivades del personal que realitza una prestació de serveis en el centre, siga o no continuada.  
b) Despeses generals: es tindran en compte aquelles que siguen necessàries per al funcionament del programa.  
3. Prestacions econòmiques individualitzades: el mòdul econòmic màxim serà de 3.727,57 ?.  
  
Quint. Termini de presentació de sol·licituds  
1. Per a centres i programes de serveis socials especialitzats el termini serà d'un mes comptat a partir de l'endemà de la publicació d'aquest extracte en el Diari Oficial de la Comunitat Valenciana.  
  
2. Per a prestacions econòmiques individualitzades el termini comprendrà des de l'endemà de la publicació d'aquest extracte en el Diari Oficial de la Comunitat Valenciana i fins al 31 d'octubre de 2016. No obstant això, amb caràcter extraordinari, podran admetre's i tramitar-se aquelles sol·licituds d'ajudes presentades després d'aqueixa data i abans del 31 de desembre d'enguany, sempre que s'acredite documentalment l'aparició de la necessitat fora del termini normal de presentació de sol·licituds.  
  
València, 3 de febrer de 2016.- La vicepresidenta i consellera d'Igualtat i Polítiques Inclusives: Mónica Oltra Jarque.